**Szarvasgede Község Önkormányzata**

**Képviselő-testületének**

**9. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. szeptember 6-án

 megtartott nyilvános testületi üléséről.

**N a p i r e n d**:

1./ Javaslat Szarvasgede Község Önkormányzata Képviselő-testületének egyes önkormányzati rendeletek deregulációs célú hatályon kívül helyezéséről szóló önkormányzati rendelete elfogadására *11/2023.(IX.7.) rendelet*

 **Előterjesztő**: Kovács Ottó Béla polgármester

2./ Javaslat a Szarvasgedei Csicsergő Óvoda óvodavezetői (magasabb vezetői) álláshelyére pályázat kiírására *41/2023.(IX.6.) határozat*

 **Előterjesztő**: Kovács Ottó Béla polgármester

3./ Javaslat a Szarvasgedei Csicsergő Óvoda óvodavezetői (magasabb vezetői) álláshelyére beérkezett pályázatok véleményezésére, a pályázók meghallgatására bizottság létrehozására

 **Előterjesztő:** Kovács Ottó Béla polgármester *42/2023.(IX.6.) határozat*

4./ Javaslat a Palotási Általános Iskola felvételi körzete véleményezésére

 **Előterjesztő:** Kovács Ottó Béla polgármester *43/2023.(IX.6.) határozat*

5./ KIARA SK Bt ismételt kérelme haszonbérleti díj elengedésére *44/2023.(IX.6.) határozat*

 **Előterjesztő:** Kovács Ottó Béla polgármester

6./ Egyebek

a.) „Önkormányzati épületek energetikai korszerűsítése” tárgyú közbeszerzési eljárás 1. rész eredményének újbóli megállapítása *45/2023.(IX.6.) határozat*

*46/2023.(IX.6.) határozat*

**Szarvasgede Község Önkormányzata**

**Képviselő-testületének**

**9. számú nyílt ülés**

**J E G Y Z Ő K Ö N Y V E**

**Készült**: Szarvasgede Község Önkormányzata Képviselő-testületének 2023. szeptember 6-án

 megtartott nyilvános testületi üléséről.

**Testületi ülés helye**: Községháza

Szarvasgede, Kossuth L. út 119.

**Jelen vannak:** Kovács Ottó Béla polgármester, Pilinyi Zoltán alpolgármester, Bukovinszki Arnoldné, Divald Szabolcs, Kakukné Opre Mária önkormányzati képviselők

**Tanácskozási joggal**: dr. Horkai-Tóth Gabriella jegyző

**Jegyzőkönyvvezető:** Varga Anita ügyintéző

Kovács Ottó Béla polgármester megállapítja, hogy az 5 fős testületből 5 fő jelen van, az ülés határozatképes, az ülést megnyitja.

A képviselő-testület az ülés napirendjére tett javaslatot elfogadja, így az ülés napirendje a következő:

**N a p i r e n d**:

1./ Javaslat Szarvasgede Község Önkormányzata Képviselő-testületének egyes önkormányzati rendeletek deregulációs célú hatályon kívül helyezéséről szóló önkormányzati rendelete elfogadására

2./ Javaslat a Szarvasgedei Csicsergő Óvoda óvodavezetői (magasabb vezetői) álláshelyére pályázat kiírására

3./ Javaslat a Szarvasgedei Csicsergő Óvoda óvodavezetői (magasabb vezetői) álláshelyére beérkezett pályázatok véleményezésére, a pályázók meghallgatására bizottság létrehozására

4./ Javaslat a Palotási Általános Iskola felvételi körzete véleményezésére

5./ KIARA SK Bt ismételt kérelme haszonbérleti díj elengedésére

6./ Egyebek

a.) „Önkormányzati épületek energetikai korszerűsítése” tárgyú közbeszerzési eljárás 1. rész eredményének újbóli megállapítása

**I. NAPIREND:**

**Javaslat Szarvasgede Község Önkormányzata Képviselő-testületének egyes önkormányzati rendeletek deregulációs célú hatályon kívül helyezéséről szóló önkormányzati rendelete elfogadására**

*(rendelet-tervezet a jegyzőkönyvhöz csatolva)*

**Kovács Ottó Béla polgármester**: Megkérem Jegyző Asszonyt a rendelet-tervezet ismertetésére.

**dr. Horkai-Tóth Gabriella jegyző**: Folytattam azon rendeletek kivezetését 1990-ig visszamenőleg, amelyekre már nincs szükség, mert más rendeletben szabályozásra kerültek, aktualitásukat vesztették, de még hatályban vannak, ezeknek a rendeleteknek a hatályon kívül helyezéséről szeretném kérni a testület döntését.

A képviselők részéről kérdés, észrevétel nem hangzott el, a polgármester szavazásra bocsátja a rendelet-tervezet elfogadását.

A képviselő-testület 5 igen szavazattal, ellenszavazat, tartózkodás nélkül elfogadja a rendelet-tervezetet.

A polgármester kihirdeti, hogy a képviselő-testület megalkotta az alábbi rendeletét:

**Szarvasgede Község Önkormányzata Képviselő-testületének**

**11/2023.(IX.7.) önkormányzati rendelete**

**egyes önkormányzati rendeletek deregulációs célú hatályon kívül helyezéséről**

*(rendelet a jegyzőkönyvhöz csatolva)*

**II. NAPIREND:**

**Javaslat a Szarvasgedei Csicsergő Óvoda óvodavezetői (magasabb vezetői) álláshelyére pályázat kiírására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A Szarvasgedei Csicsergő Óvoda intézményvezető áthelyezésre került a Hatvani Napsugár Óvodába, 2023. szeptember 3-án a munkaviszonya megszűnt, szeptember 1-jén, pénteken megtörtént a munkakörével kapcsolatos dokumentumok átadása. Az intézmény vezetéséről az Önkormányzatnak, mint fenntartónak gondoskodni kell. Az álláspályázatot a KOZSZOLGALLAS portálon kell megjelentetni, kérem a határozati javaslat elfogadását.

**dr. Horkai-Tóth Gabriella jegyző**: Az átmeneti időszakra vonatkozóan, határozatlan időre szóló megbízási szerződés került megkötésre két nyugdíjas óvodapedagógussal, Vidáné Zachar Ildikóval és Koreny Tibornéval.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**41/2023.(IX.6.) Képviselő-testületi határozat**

Szarvasgede Község Önkormányzatának Képviselő-testülete a „közalkalmazottak jogállásáról szóló” 1992. évi XXXIII. törvény 20/A.§ alapján pályázatot hirdet a Szarvasgedei Csicsergő Óvoda óvodavezető (magasabb vezető) munkakör betöltésére

**Tevékenységi kör (ellátandó feladatok):**   Az intézmény tevékenységi körébe tartozó feladatok vezetői irányítása, különös tekintettel a nemzeti köznevelésről szóló 2011. évi CXC. törvényben (a továbbiakban: Nkt.), a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben, valamint az államháztartásról szóló 2011. évi CXCV. törvényben és annak végrehajtásáról szóló 368/2011. (XII.31.) Korm. rendeletben foglaltakra. Az óvodavezető feladata az intézmény irányítása, szakszerű és törvényes működésének megszervezése, a pénzeszközökkel való ésszerű, célszerű, takarékos gazdálkodás, az óvodáskorú gyermekek oktatásának-nevelésének megszervezése, az intézmény gazdálkodásával kapcsolatos feladatokat ellátó Palotási Közös Önkormányzati Hivatallal való folyamatos együttműködés. Az intézmény alkalmazottai felett a munkáltatói jogkör gyakorlása.

**Betöltendő állás szakmacsoportja:**  köznevelés

**Betöltendő állás munkakörének szakterülete (munkakörcsalád):**  Emberi erőforrási/oktatási, képzési

**Betöltendő állás jogviszonya:**  Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:**
Határozott idő - 5 évre szóló vezetői megbízás, 40 óra, teljes munkaidő (heti 40 óra), Teljes munkaidő

**Munkavégzés helye:**  Szarvasgede

**Álláshirdető szervezet bemutatása:**  Egycsoportos óvoda, SNI gyermekek ellátása

**A munkáltatóval, állással kapcsolatos egyéb lényeges információ (pl. jogviszony létesítés feltételei; próbaidő; illetmény/fizetés, speciális adatvédelmi tájékoztatás, szervezet honlap címe stb.):**  Illetmény: 1992. évi XXXIII. törvény, a 2011. évi CXC. törvény, és a 326/2013. (VIII. 30.) Korm. rendelet rendelkezései szerint

**Feltételek, előnyök**

***Pályázati feltételek***

**Jogállásból fakadó jogszabályi követelmények:**

  Büntetlen előélet

  Cselekvőképesség

 Magyar állampolgárság, vagy külön jogszabály szerint a szabad mozgás és tartózkodás

 jogával rendelkező személy, illetve bevándorolt vagy letelepedett

**Elvárt végzettség/képesítés:**

6. Felsőfokú végzettséghez kötött szakképesítés alapképzés (Bsc vagy BA), Óvodapedagógusok képzése, Óvodapedagógus, továbbá pedagógus szakvizsga keretében szerzett intézményvezetői szakképzettség

**Elvárt szakmai tapasztalat időtartama (év):**  3

**Elvárt vezetői tapasztalat időtartama (év):**  0

**Járművezetői engedély kategória:**  B

***Pályázat elbírálása során előnyt jelent***

**A pályázat elbírálása során előnyt jelent a szakmai tapasztalat?:**  Igen

**A pályázat elbírálása során előnyt jelent a vezetői tapasztalat?:**  Igen

**Egyéb pályázati előnyök: -**

**A pályázat részeként benyújtandó igazolások, alátámasztó dokumentumok:**

   részletes szakmai önéletrajz

   vezetői program

   szakmai gyakorlat hitelt érdemlő igazolása

   végzettséget, szakképesítést igazoló okiratok másolata

 legalább három év pedagógus-munkakörben, vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat igazolása

hatósági bizonyítvány benyújtása, amellyel a pályázó igazolja, hogy büntetlen előéletű

hatósági bizonyítvány benyújtása, amellyel a pályázó igazolja, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt és vele szemben nem állnak fenn a Kjt. 20. § (2d) és (2e) bekezdésében foglalt kizáró okok

a pályázó nyilatkozata arról, hogy nem áll fenn vele szemben a Kjt. szerinti összeférhetetlenség

a pályázó nyilatkozata arról, hogy a személyes meghallgatása, valamint a pályázatának elbírálása a képviselő-testület nyilvános ülésén történhet-e, vagy kéri a zárt ülés tartását

**A pályázat benyújtásának határideje:**  2023.10.11. 00:00

 **A pályázat elbírálásának módja:**  A pályázat elbírálására a közalkalmazottak jogállásáról szóló 1992. évi XXXIII. törvény 20/A. §-ban, valamint a 326/2013.(VII.30.) Korm. rendeletben meghatározott határidők figyelembe vételével kerül sor. A vezetői megbízásról Szarvasgede Község Önkormányzatának Képviselő-testülete dönt. A képviselő-testület fenntartja magának a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:**  2023.10.31. 00:00

**A pályázati kiírás további közzétételének helye:**  www.szarvasgede.hu

**Állás tervezett betöltésének időpontja:**  2023.11.01.

**Publikálás tervezett időpontja:**  2023.09.11.

**Felelős:** Kovács Ottó Béla polgármester

**Határidő:** értelemszerűen

**III. NAPIREND:**

**Javaslat a Szarvasgedei Csicsergő Óvoda óvodavezetői (magasabb vezetői) álláshelyére beérkezett pályázatok véleményezésére, a pályázók meghallgatására bizottság létrehozására**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: Magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója.

A háromtagú bizottságba javaslom Bukovinszki Arnoldné, Kakukné Opre Mária képviselőket és Vidáné Zachar Ildikó óvodapedagógust.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**42/2023.(IX.6.) Képviselő-testületi határozat**

Szarvasgede Község Önkormányzatának a közalkalmazottak jogállásáról szóló 1992. évi XXXIII. törvény 20/A § (6) bekezdésében foglaltak alapján a Szarvasgedei Csicsergő Óvoda óvodavezetői (magasabb vezetői) álláshelyére beérkezett pályázat véleményezésére, a pályázó meghallgatására, a kinevezésre vonatkozó javaslat megtételére az alábbi háromtagú bizottságot hozza létre:

Bukovinszki Arnoldné önkormányzati képviselő

Kakukné Opre Mária önkormányzati képviselő

Vidáné Zachar Ildikó óvodapedagógus

Felkérem a bizottságot, hogy véleményét a meghallgatást követően terjessze elé.

**Felelős:** Kovács Ottó Béla polgármester

**Határidő:** értelemszerűen

**IV. NAPIREND:**

**Javaslat a Palotási Általános Iskola felvételi körzete véleményezésére**

*(előterjesztés, határozati javaslat a jegyzőkönyvhöz csatolva)*

**Kovács Ottó Béla polgármester**: A Salgótarjáni Tankerületi Központ megküldte a jelen tanévre szóló Nógrád vármegyei általános iskolai körzetek kijelöléséről szóló tájékoztatót (mely szerint a Palotási Általános Iskola felvételi körzete – mely változott az előző évben kialakított önkormányzati véleményhez képest, Palotás, Kisbágyon, Szarvasgede és Bér települések közigazgatási területére) és kérte az önkormányzat egyetértő vagy módosítási javaslatot tartalmazó 2023/2024. tanévre vonatkozó véleményének megküldését. Javaslom a 2023/2024. tanévre a Palotási Általános Iskola körzethatárának változatlan megtartását és az egyetértő vélemény megküldését a Salgótarjáni Tankerületi Központ részére.

A képviselők részéről kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**43/2023.(IX.6.) Képviselő-testületi határozat**

Szarvasgede Község Önkormányzata Képviselő-testülete a Salgótarjáni Tankerületi Központ tájékoztatóját a 2023/2024. tanévre a Nógrád vármegyei általános iskolai felvételi körzetek megállapításáról megismerte.

A Képviselő-testület egyetért azzal, hogy a Palotási Általános Iskola felvételi körzete Palotás, Kisbágyon, Szarvasgede és Bér települések közigazgatási területe legyen a 2023/2024. tanítási évben is.

A képviselő-testület felhatalmazza a polgármestert, hogy az egyetértést tartalmazó döntésről a Salgótarjáni Tankerületi Központot tájékoztassa.

**Határidő:** azonnal

**Felelős:** Kovács Ottó Béla polgármester

**V. NAPIREND:**

**KIARA SK Bt ismételt kérelme haszonbérleti díj elengedésére**

*(kérelem a jegyzőkönyvhöz csatolva)*

**Kovács Ottó Béla polgármester:** Siposné Kiss Mónika a KIARA SK Bt. képviselője ismételt kérelmet nyújtott be, a Szarvasgede 026/5, 026/6 hrsz területek haszonbérleti díj elengedésére vonatkozóan, arra hivatkozással, mivel nem volt biztosítva a területre való bejutás, ami nem a bérlő, hanem a bérbeadó tulajdonos feladata lenne, így jogtalannak tartja a követelést.

**dr. Horkai-Tóth Gabriella jegyző**: A haszonbérlő nem fordult ezzel a problémával a bérbeadó tulajdonoshoz, hogy szolgalmi jog biztosításával megoldható legyen a területre való bejutás, hiszen mellette van önkormányzati tulajdonú terület.

**Bukovinszki Arnoldné képviselő**: Egyszer már döntöttünk.

**dr. Horkai-Tóth Gabriella jegyző**: A képviselő-testület saját hatáskörben módosíthatja, megváltoztathatja a határozatát, el is engedheti a bérleti díjat, de ha ismételten úgy dönt, hogy fizesse meg az időarányos bérleti díjat, akkor a döntés így fog szólni és tájékoztatjuk, hogy bírósági úton lesz helye a döntés megtámadásának.

**Kovács Ottó Béla polgármester**: Az én javaslatom, hogy a korábbi döntésünket tartsuk fenn.

A képviselők részéről további kérdés, észrevétel nem hangzott el, a polgármester szavazásra bocsátja a javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**44/2023.(IX.6.) Képviselő-testületi határozat**

Szarvasgede Község Önkormányzata Képviselő-testülete az önkormányzat tulajdonát képező Szarvasgede Külterület 026/5 és 026/6 hrsz-ú legelő művelési ágú ingatlanokra a KIARA SK Bt ismételten előterjesztett kérelmét megtárgyalta és a KIARA SK Bt részére a haszonbérleti jogviszonyt megszüntető szerződésben 2023. évre időarányosan – 2023. január 1-2023. május 31. közötti időszakra - megállapított 54.190.-Ft összegű haszonbérleti díj elengedéséhez nem járul hozzá.

**Felelős:** Kovács Ottó Béla polgármester

**Határidő:** azonnal

**VI. Egyebek:**

**a.) „Önkormányzati épületek energetikai korszerűsítése**” tárgyú közbeszerzési eljárás **1. rész eredményének újbóli megállapítása**

*(előterjesztés, külön jegyzőkönyv a jegyzőkönyvhöz csatolva)*

**Kovács Ottó Béla polgármester**: Az Önkormányzati épületek energetikai korszerűsítése közbeszerzési eljárás keretében lett lebonyolítva, korábban már döntöttünk a 2. részben, ami a Sportöltöző korszerűsítésére vonatkozik, megköttetett a szerződés a vállalkozóval és a munkák folyamatban vannak.

**dr. Horkai-Tóth Gabriella jegyző**: Szekeres Rezső János ev. a 2023.07.19.-én az 1. rész vonatkozásában meghozott ajánlatkérői döntés ellen a Közbeszerzési Döntőbizottsághoz fordult kérelemmel. A kérelmező 2023. augusztus 1. napján benyújtott kérelmében rögzítette, hogy az ajánlata jogsértő módon került érvénytelenné nyilvánításra, ezért indítványozta a kérelem szerinti jogsértés megállapítását és az ajánlatkérő eljárást lezáró döntése megsemmisítését.

A Döntőbizottság a kérelemre tekintettel a Kbt. 165. § (2) bekezdés d) pontja szerint megállapította, hogy a jogsértés megtörténtét, a Kbt. 165. § (3) bekezdés b) pontja alapján megsemmisítette az ajánlatkérő eljárást lezáró döntését. Ebből következően az 1. rész esetében a 40/2023. (VII.19.) határozata I. részét - Az Önkormányzati épületek energetikai korszerűsítése 1. rész – Szarvasgede óvoda épületének korszerűsítésére vonatkozóan – vissza kell vonni és új döntést kell hozni,

A képviselők részéről kérdés, észrevétel nem hangzott el, a polgármester szavazásra bocsátja a határozat visszavonására vonatkozó javaslat elfogadását.

A képviselő-testület 5 igen szavazattal, ellenszavazat, tartózkodás nélkül, egyhangúlag elfogadja a javaslatot és az alábbi határozatot hozza:

**45/2023.(IX.6.) Képviselő-testületi határozat**

Szarvasgede Község Önkormányzatának Képviselő-testülete, mint a Döntéshozó testület az ”**Önkormányzati épületek energetikai korszerűsítése**” tárgyú közbeszerzési eljárásban hozott **40/2023. (VII.19.) határozata I. részét** - Az Önkormányzati épületek energetikai korszerűsítése 1. rész – Szarvasgede óvoda épületének korszerűsítésére vonatkozóan – **visszavonja.**

**Határidő**: értelemszerűen

**Felelős**: Kovács Ottó Béla polgármester

**Kovács Ottó Béla polgármester:** A képviselő-testületnek a szervezeti és működési szabályzata és a közbeszerzési szabályzat szerint, név szerinti szavazással kell dönteni, amiről külön jegyzőkönyv készül.

A képviselők részéről kérdés, észrevétel nem hangzott el, a polgármester felkéri a jegyzőt a név szerinti szavazás lebonyolítására és erről a külön jegyzőkönyv elkészítésére.

A polgármester a külön jegyzőkönyv alapján megállapítja, hogy Szarvasgede Község Önkormányzatának Képviselő-testülete 5 igen szavazattal, 0 ellenszavazattal, 0 tartózkodással az alábbi határozatot hozta:

**46/2023.(IX.6.) Képviselő-testületi határozat**

Szarvasgede Község Önkormányzatának Képviselő-testülete, mint a Döntéshozó testület az ”**Önkormányzati épületek energetikai korszerűsítése**” tárgyú közbeszerzési eljárásban az alábbiakat állapítja meg:

I. Az Önkormányzati épületek energetikai korszerűsítése 1. rész – Szarvasgede óvoda épületének korszerűsítése

1. Az Önkormányzati épületek energetikai korszerűsítése 1. rész – Szarvasgede óvoda épületének korszerűsítése tárgyú, Kbt. 112. § (1) bekezdés b) pontja szerinti nyílt közbeszerzési eljárás eredményes.

2. Az eljárás során érvényes ajánlatot nyújtott be:

2.1. Szekeres Rezső János ev. (2683 Acsa, Kossuth út 33.) ajánlattevő az alábbi indokok alapján:

* az ajánlattevő a benyújtott igazolásokkal, dokumentumokkal alátámasztotta, hogy megfelel az eljárást megindító felhívásban előírt alkalmassági minimumkövetelményeknek,
* a kizáró okok előírása tekintetében az ajánlatkérő a Kbt. 62. § (1) bekezdés h)-k) és m pontjában foglaltak szerinti kizárok okok érvényesítését írta elő. A benyújtott nyilatkozatok és ellenőrzés alapján az ajánlattevő nem tartozik a kizáró okok hatálya alá,
* az ajánlattevő ajánlata mindenben megfelelt az ajánlati felhívásban, a közbeszerzési dokumentumban, valamint a vonatkozó jogszabályokban előírt feltételeknek.

2.2. SMDBAU Kft. (3100 Salgótarján, Törökvész út 5.) ajánlattevő az alábbi indokok alapján:

* az ajánlattevő a benyújtott igazolásokkal, dokumentumokkal alátámasztotta, hogy megfelel az eljárást megindító felhívásban előírt alkalmassági minimumkövetelményeknek,
* a kizáró okok előírása tekintetében az ajánlatkérő a Kbt. 62. § (1) bekezdés h)-k) és m pontjában foglaltak szerinti kizárok okok érvényesítését írta elő. A benyújtott nyilatkozatok és ellenőrzés alapján az ajánlattevő nem tartozik a kizáró okok hatálya alá,
* az ajánlattevő ajánlata mindenben megfelelt az ajánlati felhívásban, a közbeszerzési dokumentumban, valamint a vonatkozó jogszabályokban előírt feltételeknek.

3.) Az eljárás során érvénytelen ajánlatot nyújtott be:

3.1. Rodemax Trade Kft. (1148 Budapest Adria sétány 14.) az alábbi indokok alapján:

Az ajánlattevő a Kbt. 73. § (6) bekezdésének b) pontja alapján érvénytelen ajánlatot nyújtott be az alábbi indok miatt:

* Az ajánlattevő az ajánlati biztosítékot határidőre nem vagy az előírt mértéknél kisebb összegben bocsátotta rendelkezésre.

4. Az eljárás nyertes ajánlattevője Szekeres Rezső János ev. (2683 Acsa, Kossuth út 33.) ajánlattevő az alábbi indok alapján:

* érvényes ajánlattevőként a legjobb ár-érték aránnyal rendelkező ajánlat (a súlyszámmal korrigált legtöbb – maximális – pontszámot kapta) az ajánlati felhívásban és közbeszerzési dokumentumban meghatározott rész-szempontok szerint.

**Határidő**: értelemszerűen

**Felelős**: Kovács Ottó Béla polgármester

**Bejelentések:**

**Kovács Ottó Béla polgármester**: - Szüreti felvonulás időpontja: szeptember 16.

A képviselők részéről további kérdés, észrevétel nem hangzott el, a polgármester megköszöni a részvételt, a testületi ülést bezárja.

Kmf.

Kovács Ottó Béla dr. Horkai-Tóth Gabriella

 polgármester jegyző